open-index/open-wikipedia-markdown huggingface dataset:
SIG Sauer P320

Ar **SIG Sauer P320** zo ur bistolenn damaotomatek gwerzhet gant an embregerezh suis SIG Sauer adalek 2014, ha produet e uzinoù ar strollad er Stadoù-Unanet hag en Alamagn. Kambret e oa da gentañ e 9 mm Parabellum, ha kinniget e vez bremañ e kalibroù all, 10 mm Auto ha .45 ACP en o zouez. Unan eus he ferzhioù digustum eo e c'haller cheñch he c'halibr aes a-walc'h, a-drugarez d'ur c'hanol hepken pe d'ur c'h-kit hervez ar cheñchamant.

## Implij
Adalek 2017 e voe dibabet gant kalz rannoù eus an nerzhioù armet stadunanat evit kemer plas ar pistolennoù P226, dindan an anvioù M17 (ment standart) hag M18 (ment bihanoc'h). Choazet e voe gant kalz servijoù polis er vro-mañ ivez, ha gant armeoù broioù all evel Kanada, Aostralia pe Danmark. E Bro-C'hall e vez implijet gant Surded an Hentoù-Houarn. 

### Gwallzarvoudoù hag ergerzhadurioù justis
Kudennoù a zeuas war-wel pa voe lakaet e servij : ar P320 a c'halle tennañ hec'h-unan pa gouezhe war al leur gant ur serten korn. Dreset e voe gant an embregerezh SIG Sauer ar skouerennoù produet betek-neuze. Meur a glemm all a voe a-berzh poliserien hag a embanne en doa o arm tennet e-unan pa oa renket en e holster. E miz Gouere 2025 e varvas ur soudard eus an US Air Force goude ur gwallzarvoud-tennañ degaset gant ur P320. Goulennet en deus ar c'homandamant stadunanat gant 33.000 soudard chom hep implijout ar bistolenn ken a-raok e vefe kaset enklaskoù da benn. E kreiz ar bloaz 2025 e oa boulc'het ur c'hant argerzhadur bennak a-enep an embregerezh suis evit seurt darvoudoù. SIG Sauer a embann eo sur e arm hag e klask hiniennoù rastellat arc'hant e prosezioù diabeg kentoc'h. 

## Daveennoù
Konkordad

Ur **c’honkordad**  zo ur feur-emglev etre ar Sez Santel hag ur Stad emren a ya da dermeniñ an darempredoù etre an Iliz katolik roman hag ar Stad en aferioù a denn d'an div gostezenn, da gentañ holl, anavezadur ha gwirioù-dreist an Iliz katolik roman en ur vro bennak ha d’an aferioù lik a denn da deurioù an Iliz.

## Istor
Hervez P. W. Browne ne gaver ket implij an termen *konkordad* a-raok ar pab Marzhin V (1413–1431) en un oberenn savet gant Nikolaz a Gusa ha titlet *De Concordantia Catholica*. Abalamour d’an adkempenn pouezus eus Stadoù Europa a c'hoarvezas goude ar Brezel-bed kentañ e oa ret d'an Iliz katolik sevel feur-emglevioù gant ar Stadoù nevez. Er marevezh-se e voe gwelet ar brasañ niver a gonkordadoù ma voe sinaet gant ar Sez Santel.

Daoust ma oa bet lezet a-gostez an termen *konkordad* e-pad ur prantad goude Sened-Iliz Vatikan II (1962-1965) e teuas war wel en-dro gant Konkordad Polonia e 1993 ha Konkordad Portugal e 2004. Un doare darempredoù disheñvel etre ar Sez Santel hag ar Stadoù a zo o vont war-raok pa ya war gresk al likadur ha liested ar relijionoù er bed kornôgel. 

## Pennadoù kar
* Konkordad Bologna 1516
* Konkordat Pariz 1801

## Daveennoù
Lazhadeg No Gun Ri

**Lazhadeg No Gun Ri** (koreaneg : 양민 학살 사건) a voe ul lazhadeg bras eus repuidi sukorean gant soudarded stadunanat (tirlu hag aerlu) nepell diouzh kêriadenn Nogeun-ri (koreaneg : 노근리), e-kreiz Sukorea, eus ar 26 a viz Gouhere betek an 29 a viz Gouhere 1950, e penn kentañ Brezel Korea (1950-1953). E 2005, un enklask gant ar gouarnamant sukorean en doa kavet sur anv 163 den lazhet pe steuziet ha 55 gloazet. Ouzhpennet e oa bet e fin an dezrevell e vanke kalz anvioù gouzañverien dre vank a ditouroù pe prouennoù. An aozadur *No Gun Ri Peace Foundation* a istim ez eus bet 250–300 trevour lazhet, an darn anezho o vezañ maouezed ha bugale.
### No Gun Ri er sevenadur

E Sukorea, istor lazhadeg No Gun Ri a zo un awen evit oberennoù istorel, faltazi, pezhioù c'hoari. E 2010, ur studio sinema sukorean bras, Myung Films, en doa embannet ur film, ''A Little Pond'', skrivet ha sevenet gant Lee Saang-woo, ennañ an aktourien vrudet Song Kang-ho, Moon So-ri ha reoù all o doa labouret a-youl vat. Ouzhpenn d'un embann kenwerzhel e Sukorea, ar film a zo bet bannet e meur a festival filmoù dre ar bed, en New York pe Londrez.

## Notennoù ha daveennoù
Pauline Ferrand-Prévot

**Pauline Ferrand-Prévot**, bet ganet d'an 10 a viz C'hwevrer 1992 e Reims (Marne, Bro-C'hall), zo ur varc'hhouarnerez c'hall a-vicher. Kemer a ra perzh e amprouennoù marc'hhouarnerezh lies : war an hent, cyclo-cross pe cross-country. E 2025 e oa er skipailh Visma - Lease A Bike.

## Loreadeg
E-touez an titloù bet gounezet ganti emañ :

*1 plas Tro Bro-C'hall war varc'h-houarn (2025)
* 1 plas Pariz-Roubaix (2025)
* kampionez ar Bed redadeg en linenn (2014)
* 1 plas en National Championships France WE-ITT (2012 ha 2013)
* 3 plas e Grand-Prix Ploue merc'hed (2014)

## Daveennoù
Kampionad norvegiat an echedoù

**Kampionad norvegiat an echedoù** eo kampionad broadel an echedoù e Norvegia. Aozet e vez gant Kevre norvegiat an Echedoù (*Norges Sjakkforbund*). C'hoariet e vez bep bloaz pe dost. 

## Kampionad kemmesk
:

## Lieskampioned
* 9 gwezh : Simen Agdestein,
* 8 gwezh : Berge Østenstad,
* 6 gwezh: Olaf Barda,
* 5 gwezh : Leif Øgaard,
* 4 gwezh: Jac. A. Brekke, Svein Johannessen,
* 3 gwezh: Einar Gausel, Erling Myhre, H. C. Christoffersen, Jonathan Tisdall, Ragnar Hoen, Jon Ludvig Hammer,
* 2 wezh : Arne Zwaig, Ernst Rojahn, H. G. Hansen, Kjetil Lie, Knut J. Helmers, Trygve Halvorsen, Arne Gulbrandsen, Knut J. Helmers, Paul Svedenborg, Frode Urkedal, Aryan Tari.
## Kampionad norvegiat  an Echedoù dre lizher
E 1945 e voe krouet Kevre norvegiat an Echedoù dre lizher (NPSF) . Aozañ a ra ar c’hampionad dre lizher. C’hwec’h gwezh e voe tapet an titl gant Edvard Sterud ha Terje Wibe.  

# Olaf Barda (1946-47)
# Sverre Lillelien (1947-48)
# Olaf Barda (1949-50)
# Erik Madsen (1951-52)
# Einar Tinnesand (1952-53)
# Per Lindholm (1953-54)
# Kare Ormhaug (1954-55)
# Henry Pettersen (1955-56)
# Daan de Lange (1956-57)
# Edvard Sterud (1957-58)
# Sverre Aarseth (1958-59)
# Edvard Sterud (1959-60)
# Daan de Lange (1960-61)
# Jan Svenneby (1961-62)
# Edvard Sterud (1962-63)
# Per Lindblon (1963-64)
# Henry Pettersen (1964-65)
# Trygve Plukkerud (1965-66)
# Jan Svenneby (1966-67)
# Daan de Lange (1967-68)
# Einar Hatlebakk (1968-69)
# Edvard Sterud (1969-70)
# Edvard Sterud (1970-71)
# Odd Lie (1971-72)
# Nils Larsen (1972-73)
# Leif Ǿgaard (1973-74)
# Karl Michelsen,jr (1974-75)
# Henry Pettersen (1975-76)
# Ǿystein Sande (1976-77)
# Terje Wibe (1977-78)
# Dag Orseth (1978-79)
# Terje Wibe (1979-80)
# Terje Wibe (1980-81)
# Erling Iversland (1981-82)
# Terje Wibe (1982-83)
# Einar Hatlebakk (1983-84)
# Odd Lie (1984-85)
# Ǿystein Sande (1985-86)
# Tore Resǿy (1986-87)
# Ivar Bern (1987-88)
# Petter Stigar (1988-89)
# Terje Wibe (1989-90)
# Jan Svenneby (1990-91)
# Janos Szalai (1991-92)
# Rune Gasemyr (1992-93)
# Terje Wibe (1993-94)
# Sven Wisloff-Nilsen (1994-95)
# Bjorn Minge (1995-96)
# Ǿystein Lorentzen (1996-97)
# Rune Bergquist (1997-98)
# Edvard Sterud (1998-99)
# Jens Otto Jemsen (1999-2000)
# Rune Bergquist (2000-01)
# Ǿystein Lorentzen (2001-02)
# Svein Olsen (2002-03)
# Ǿystein Lorentzen (2003-04)
# Tor-Arne Klausen (2004-05) 
# Ǿystein Lorentzen (2005-06) 
# Morten Lilleoren (2006-07) 
# Arne Trana (2007-08) 
# Cato Bekkesleten (2008-09) 
# Rune Andersen (2009-2010) 
# Arild Haugen (2010-2011) 
# Trond Glǿrstad - Arild Haugen (2011-12) 
# Terje Hagen (2012-13) 
# Reidar Gramstad (2013-14) 
# Arild Haugen (2014-2015)  
# Anders Johansen (2015-16) 
# Anders Hǿyer Berg - Ole Hegelund (2016-17) 
# Arild Haugen (2017-18) 
# Finn Wister (2018-19) 
# Reidar Gramstad (2019-20) 
# Arild Haugen (2020-21) 
# James Steedman (2021-22) 


## Notennoù ha dave

## Liammoù diavaez
* Kampioned betek 2002 is available  2003 event in Fredrikstad  s.o. 2003 e Fredrikstad
* Kampionad 2003  Gouhere.
* Kêrioù ha niver ar berzhidi betek 2008 gant 2008 dielloù Federation archives (full list)
* Kampionad 2009 s.o. Roll ar berzhidi.
Squiban

**Squiban** zo un anv-tiegezh breton.
## Tud
* Didier Squiban (ganet e 1959), soner piano
* Maëva Squiban (ganet e 2002), marc'hhouarnerez a-vicher
Cédrine Kerbaol

**Cédrine Kerbaol**, ganet d'ar 15 a viz Mae 2001 e Brest, zo ur varc'hhouarnerez vreton a-vicher. Tremenet he deus he bugaleaj e Plouarzel. Deuet eo da vezañ kampionez Bro-C'hall junior e 2019. Kampionez Bro-C'hall a-benn d'an eur eo bet e 2023 ha 2025. Er skipailh EF Education-Oatly emañ abaoe 2025.

Asambles gant skipailh Bro-C'hall he deus gounezet ar vedalenn arc'hant en amprouenn eilañ a-benn d'an eur kemmesk, e kampionad ar bed e Rwanda, e miz Gwengolo 2025.

## Daveennoù
Stourm enep-tank

**Brezel enep-tank** a vez graet eus hollad kadoniezhoù, taktikoù hag armoù savet evit talañ pe distruj ar c'harrbedoù hobregonet enebour, dreist-holl an tankoù. Ganet eo an doare brezel-se e-kerzh ar C'hentañ Brezel-bed pa oa bet implijet an tankoù e 1916, hag e oant deuet buan da vezañ un diazez er brezel war zouar. Gant an amzer o redek, ar brezel enep-tank a zo troet eus unan a-dost d'unan a-bell gant armoù lies, eus armoù da bannañ pe stagañ gant dorn an droadeien ha kanolioù enep-tankoù betek misiloù sturiet haz munisionoù bannet diouzh an oabl. Pal pennañ ar brezel eneptank a zo da dalñ ar nerzh ar brezel hobregonet.

Ar stourm enep-tankoù a zo bet unan o kemm buan e-kerzh an Eil Brezel-bed, o tegas e-leiz a armoù da zougen gant an droadegiezh. 

A-hed ar Brezel yen eus 1947 betek 1991, Stadoù-Unanet Amerika hag URSS gant o harperien a oa bet o labourat kreñv evit sevel ha gwellaat an armoù enep-tankoù.

Abaoe fin ar Brezel yen, ez eo deuet war-wel riskloù nevez evit an tankoù pe karbedoù hobregonet all evel an ardivinkoù-Tarzh Primaozet. 

E-kerzh Aloubadeg Ukraina gant Rusia, an Dronoù ha munisionoù roder a zo bet o kemer muioc'h-muiañ a blas en armoù ha strategiezhoù enep-tankoù.
## Notennoù ha daveennoù
Mécanique générale

**Mécanique générale** zo ul label eus an ti embann kebekat Les 400 Coups. Embann a ra bannoù-treset dreist-holl .
## Histoire
An ti embann a zo bet savet e 2001 gant Jimmy Beaulieu, Benoît Joly, Sébastien Trahan, Philippe Girard, Luc Giard hag Éric Asselin. E 2002, an ti embann a gendeuzas gant *Les 400 coups* ha treiñ a reas d'un dastumadenn. Pa voe Beaulieu o kuitaat an embregerezh e 2009 ez eas an embann war sioulaat . *Les 400 coups* a zo bet adprenet, met ar bandennoù-treset n'eo ket ar pezh a zedenne ar patron nevez. An anv a zo bet adprenet gant an embanner *Somme Toute* ha *Renaud Plante,* hag en deus roet lañs d'an embann bandennoù-treset en-dro .

## Liammoù diavaez
*  Lec'hienn ofisiel
## Daveennoù
Kampionad pakistanat an echedoù

**Kampionad pakistanat an echedoù** eo kampionad broadel an echedoù e Pakistan. Aozet e vez gant Kevre Echedoù Pakistan. C'hoariet e vez bep bloaz pe dost. 

Kent  1970 e voe graet peder gwezh e  Pakistan Kornôgel hep perzhidi eus Pakistan Reterel. E 1970 e kemmas an traoù pa voe krouet Kevre Broadel Echedoù Pakistan (e saozneg: *Pakistan National Chess Federation*), gant c'hoarierien ha pennoù eus an div lodenn eus ar vro, ha kampionad  broadel 1970  a voe c’hoariet e Chittagong, er Reter. E 1977 e voe kemmet anv ar c'hevre e Kevre Echedoù Pakistan (e saozneg: *'Pakistan Chess Federation*)
E 2000 e voe c'hoariet kentañ Kampionad ar Maouezi. 
## Kampionad "Open"
:
## Lieskampioned
* 16 gwezh: IM Mahmood Lodhi,
* 4 gwezh:  Zahiruddin Farooqui,
* 3 gwezh: Tunveer Gillani  ha Shaikh  Muhammad Akram,
* 2 wezh:  Mestr Etrebroadel (IM) Shahzad Mirza
## Kampionad ar Maouezi
:
## Notennoù ha dave

## Liammoù diavaez
The Witcher (stirad skinwel)

***The Witcher*** (poloneg: *Wiedźmin*) zo ur stirad skinwel moliac'h du ha drama krouet gant Lauren Schmidt Hissrich evit Netflix. Azasaet eo war an heuliad romantoù . gant ar skrivagner polonat Andrzej Sapkowski. An istor a dremen en ur Grennamzer faltaziek anvet "ar c'hevandir". *The Witcher* a gont istor ar sorser/kadour Geralt z Rivii, Yennefer eus Vengerberg hag ar briñsez Ciri. An aktourien eo Henry Cavill, Anya Chalotra, ha Freya Allan.

Kentañ koulzad ar stirad, savet gant eizh lodenn, a zo bet skignet evit ar wech kentañ war Netflix d'an 20 a viz Kerzu 2019. Diazezet e oa war *[[Ostatnie życzenie|An het diwezhañ]]* ha *[[Ostatnie życzenie|Kleze an tonkad]]*, hag a zo dastumadennoù danevelloù berr a dremen a-raok ar saga *The Witcher*. An eil koulzad, savet gant eizh lodenn ivez, a zo diazezet war ar romant *[[Krew elfów|Gwad an elfed]]*, hag a zo bet embannet d'ar 17 a viz Kerzu 2021. E miz Gwengolo 2021, Netflix en devoa kevrataet un trede koulzad, hag a zo savet gant eizh lodenn c'hoazh. Embanent eo bet e div wech d'an 29 a viz Even ha 27 a viz Gouhere 2023. Ur pevare koulzad a zo, gant Liam Hemsworth o kemer roll Geralt z Rivii. E miz Ebrel 2024, e oa bet koumanantet ur c'houlzad pemp hag a zo an hini ziwezhañ.

Un film tresadenn-vev gant un istor nevez, *[[The Witcher: Nightmare of the Wolf|Nightmare of the Wolf]]*, a zo bet embannet d'an 23 a viz Eost 2021. Ur ministirad en a-raok, *[[The Witcher: Blood Origin|Blood Origin]]*, a zo bet embannet d'ar 25 a viz Kerzu 2022. Un eil film tresadenn-vev, anvet *[[The Witcher: Sirens of the Deep|Sirens of the Deep]]*, a zo bet embannet d'an 11 a viz C'hwevrer 2025. 
## Notennoù ha daveennoù

## Liammoù diavaez
* The Witcher war IMDb
* The Witcher war Netflix
Kamp-bac'h Strutthof

**Kamp-bac'h Strutthof** eus e anv ofisiel **Konzentrationslager Natzweiler** hag anvet ivez **Konzentrationslager Natzweiler-Struthof** a oa ur c'hamp-bac'h nazi lec'hiet e menezioù Vojoù nepell diouzh kêriadennoù Natzweiler ha Struthof e Gau Baden-Alsace Alamagn, e tiriad dalc'het Bro-C'hall en un doare  adalek 1940. Oberiant eo bet ar c'hamp eus an 21 a viz Mae 1941 betek miz Gwengolo 1944, ha bez e oa ar c'hamp nemetañ alaman o vezañ bet e tiriad Bro-C'hall a-raok an Eil Brezel-bed. Ar c'hamp a oa staliet en ul lec'h koadek ha didud, d'un uhelder a 800 metrad.

Etre 50 000 ha 52 000 prizoniad a zo bet dalc'het eno pa oa oberiant ar c'hamp. Ar brizonidi a oa dreist-holl izili ar luskadoù Rezistañs en tiriadoù e-dalc'h an Alamanted. Ur c'hamp labour ret e oa, met ivez unan treizhañ, hag gant ma oa ar brezel o padout ul lec'h lakaat d'ar marv. Ul lod bras eus ar brizonidi a oa marvet gant an naon hag an dinerzh – e-tro 22 000 den a zo marvet er c'hamp pe er rouedad kampoù bihanoc'h liammet outañ. Meur a brizonidi a oa bet fiñvet e kampoù all; dreist-holl er bloavezh 1944 penn kamp-bac'h Auschwitz a oa bet kaset eno evit deportañ prizonidi kamp Natzweiler-Struthof e Dachau gant ma oa  luioù ar Gevredidi o tostaat. Nebeut izili eus an SS a oa er c'hamp pa oa bet dieubet gant Kentañ Lu Bro-C'hall suj d'ar C'hwec'hvet korfad eus an United States Army d'an 23 a viz Du 1944.

An anatomour August Hirt en doa savet un dastumadenn klopennoù yuzev er c'hamp, gant ar pal da brouiñ e oa ar yuzevien, ur ouenn izeloc'h. Un diell-film a zo bet savet war ar 86 den paotred ha merc'hed hag a ao bet lazhet evit ar steuñv-se. Ul lodenn eus an dud kablus eus an torfedoù-se er c'hamp a zo bet barnet goude ar brezel. 

Hiziv-an-deiz ar c'hamp a zo ur mirdi. Kreizenn europat an deportidi a zo lec'hiet eno. Bez ez eus ivez ur monumant e koun an deportidi. Ar mirdi a-vremañ a zo bet nevesaet e 1980 goude ma vije bet labezet gant neveznazied e 1976. E-touez ar brizonidi brudet bet bac'het pe tremenet dre ar c'hamp e oa bet, ar skrivagner Boris Pahor hag en doa savet ur romant a-ziwar e eñvorennoù eus Kamp Natzweiler-Struthof hag anvet *[[Necropolis (romant Pahor)|Necropolis]]*.
## Listenn izili brudetañ ar c'hamp
Bez e oa bet pemp komandant d'ar c'hamp ha meur a vedisin SS.

### Komadanted
**SS-[[Hauptsturmführer]]* Hans Huttig
**SS-[[Sturmbannführer]]* Egon Zill 
**SS-Hauptsturmführer* Josef Kramer 
**SS-Sturmbannführer* Fritz Hartjenstein 
**SS-Hauptsturmführer* Heinrich Schwarz

### Medisined SS
**SS-Hauptsturmführer* Kurt aus dem Bruch 
**SS-Hauptsturmführer* Karl Babor 
**SS-Hauptsturmführer* Heinz Baumköther 
**SS-Hauptsturmführer* Max Blancke 
**SS-[[Obersturmführer]]* Franz von Bodmann 
**SS-Obersturmführer* Hans Eisele 
**SS-Obersturmführer* Herbert Graefe 
**SS-Sturmbannführer* Richard Krieger 
**SS-Obersturmführer* Georg Meyer 
**SS-Hauptsturmführer* Heinrich Plaza 
**SS-Hauptsturmführer* Elimar Precht
**SS-Untersturmführer* Andreas Rett 
**SS-[[Untersturmführer]]* Werner Rohde
**SS-Hauptsturmführer* Gerhard Schiedlausky 
**SS-Obersturmführer* Siegfried Schwela
## Notennoù ha daveennoù

## Liammoù diavaez
*  Lec'hienn ar mirdi
Henry Cavill

**Henry William Dalgliesh Cavill**, ganet d'ar 5 a viz Mae 1983 e Saint Hélyi (Jerzenez), zo un aktour breizhveuriat. Brudet eo bet en ur c'hoari roll Superman en hollved ledanaet DC, o kregiñ gant ar film *[[Man of Steel (film)|Man of Steel]]* (2013) hag o adkemer ar roll en *[[Batman v Superman: Dawn of Justice]]* (2016) hag e *[[Justice League (film)|Justice League]]* (2017), ouzhpenn d'ober ur cameo dizanv e *[[Black Adam (film)|Black Adam]]* (2022) ha *[[The Flash (film)|The Flash]]* (2023).

Cavill a zo kroget da labourat evit ar skinwel e 2002 gant ur roll e *[[The Inspector Lynley Mysteries]].* Goude-se eo bet o c'hoari roll Charles Brandon er stirad skinwel *[[The Tudors]]* (2007–2010) evit Showtime, burutellet mat-tre e oa bet. Abaoe ez eus bet tu d'e welet o c'hoari Geralt z Rivii er stirad skinwel *[[The Witcher (stirad skinwel)|The Witcher]]* (2019–2023) evit Netflix.

Cavill a oa kroget da vezañ aktour filmoù gant ur roll en *Laguna*, ha goude-se en *[[Immortals (film, 2011)|Immortals]]* (2011), hag er filmoù spierezh *[[The Man from U.N.C.L.E. (film)|The Man from U.N.C.L.E.]]* (2015), ** (2018), hag e Sherlock Holmes en heuliad filmoù *[[Enola Holmes (heuliad filmoù)|Enola Holmes]]* (2020–bremañ), *[[Argylle]]* (2024), hag e *[[The Ministry of Ungentlemanly Warfare]]* (2024).
## Liammoù diavaez
* Henry Cavill war IMDb
Kampionad paraguayat an echedoù

**Kampionad paraguayat an echedoù** eo kampionad broadel an echedoù e Paraguay. Aozet e voe da gentañ gant Kelc'h Echedoù Paraguay. 

E 1938 e voe kroget gant ar gampionadoù.
E 2012 e voe roet lañs da Kampionad ar Maouezi.
## Kampionadoù
:
## Notennoù ha dave

## Liamm diavaez
*  Paraguayan National Champions
Yvonne Strahovski

**Yvonne Jaqueline Strzechowski** (poloneg: Strzechowska), ganet d'an 30 a viz Gouhere 1982, brudet dre he anv micher **Yvonne Strahovski**, zo un aktourez aostralian. Brudet eo bet evit rolloù evel Sarah Walker er stirad skinwel fent spierezh ha drama *[[Chuck (stirad skinwel)|Chuck]]* (2007–2012), Hannah McKay er stirad skinwel drama *[[Dexter (stirad skinwel)|Dexter]]* (2012–2013) ha Kate Morgan er stirad skinwel *[[24: Live Another Day]]* (2014). Strahovski a zobet o c'hoari ivez Serena Joy Waterford er stirad drama *[[The Handmaid's Tale (stirad skinwel)|The Handmaid's Tale]]* (2017–2025), hag evit he roll eo bet lakaet he anv div wech evit daou Primetime Emmy Awards, tri Screen Actors Guild Awards hag ur Golden Globe Award.

Ouzhpenn-se eo bet o c'hoari e **' (2010), ''[[The Guilt Trip (film)|The Guilt Trip]]'' (2012), ''[[Killer Elite (film)|Killer Elite]]'' (2011), ''[[I, Frankenstein]]'' (2014), ''[[The Astronaut Wives Club]]'' (2015), ''[[Manhattan Night]]'' (2016), ''[[All I See Is You (film)|All I See Is You]]'' (2016), ''[[He's Out There]]'' (2018), ''[[The Predator (film)|The Predator]]'' (2018) ha ''[[The Tomorrow War]]'' (2021). Mouezhiet he deus [[Miranda Lawson]] en heuliad c'hoarioù video ''[[Mass Effect]]'' ha [[Batwoman]] er film bevaat dreistharozel **' (2016).
## Notennoù ha daveennoù

## Liammoù diavaez
* Yvonne Strahovski war lec'hienn IMDb
Freya Allan

**Freya Allan**, ganet d'an 20 a viz Gwengolo 2001 en Oxford, Oxforshire, zo un aktourez saoz. Brudet eo abaoe m'he deus personekaet priñsez Cirilla Cintra er stirad skinwel *[[The Witcher (stirad skinwel)|The Witcher]]* war Netflix – div wech ez eo bet lakaet he anv evit ar *[[Saturn Awards]]* goude ar roll-se – ha Mae er film birvidik *[[Kingdom of the Planet of the Apes (film, 2024)|Kingdom of the Planet of the Apes]]* (2024). Gwelet eo bet ivez er stirad skinwel *[[Into the Badlands (stirad skinwel)|Into the Badlands]]* (2018) war er chadenn AMC, hag er film *[[Gunpowder Milkshake (film, 2021)|Gunpowder Milkshake]]* (2021).
## Filmlennadur
### Filmoù

### Skinwel

## Notennoù ha davennoù

## Liammoù diavaez
* Freya Allan en IMDb.
Edmond de Goncourt

**Edmond Louis Antoine Huot de Goncourt**, ganet e Nancy d'ar 26 a viz Mae 1822 hag aet da Anaon d'ar 16 a viz Gouhere 1896 e Champrosay (Seine-et-Oise), a oa ur skrivagner, buruteller lennegel, embanner levrioù ha krouer an Académie Goncourt.
## Buhez

Ganet eo en ur familh a orin eus Goncourt en Haute-Marne, an dud a oa Marc-Pierre Huot de Goncourt (mab  Jean Antoine Huot de Goncourt ha Marguerite Rose Diez) hag Annette Cécile Guerin. Ganet eo Edmond de Goncourt e Nancy d'ar 26 a viz Mae 1822 e ti ar familh en *33 rue des Carmes*.

## Notennoù ha daveennoù
Jules de Goncourt

**Jules Huot de Goncourt**, ganet d'ar 17 a viz Kerzu 1830 e Pariz hag aet da anaon e Pariz ivez d'an 20 a viz Even 1870, a oa ur skrivagner gall. Gant e vreur Edmond de Goncourt en deus krouet an académie Goncourt hag a enor bep bloaz gant ar priz Goncourt ur skrivagner e galleg. Ul lodenn eus e oberennoù a zo bet skrivet o kenlabourat gant e vreur. Oberennoù ar vreudeur Goncourt a zo reoù al luskad naturelour.
Marichal

**Marichal** a c'hell bezañ un anv-kadarn pe un anv-divoutin.

## [[Micher ar varc'hegezh|Micherioù ar c'hezeg]]
E derou ar Grennamzer, an den karget d'ober war-dro ar c'hezeg emgann e oa ar *marhskalk*, ger frankek tremenet er brezhoneg dre ar ger galleg, *maréchal*. Un den all a rae war-dro boued hag aezamant ar c'hezeg hag al loened all, fourer e anv.

Diforc'hioù e-keñver an obererezh a zeuas war wel : ar marichal a lojeiz a blede, da gentañ, gant merañ marchosioù e vagad milourel, hag ar marichal-kezeg, dezhañ ar vicher, pe vilourel, pe sivil, houarnañ ha parañ ar c'hezeg.

Ar c'honestabl, eus al latin *comes stabuli* ("kont ar marchosioù"), er Grennamzer uhelañ, a oa e penn merañ ar c'hezeg emgann da gentañ. Adalek mare ar Veroveed e teuas da vezañ anv pennoù arme ar roue gall, koulz hini Bro-Saoz ha broioù nes.

## Lesanvioù ha gradoù milourel

En Istor e voe implijet **marichal** evit meur a garg hag evit enoriñ ur penn milourel war an ton uhelañ e meur a vro :
* Marichal a lojeiz, rez milourel , lesanv milourel roet da is-ofisourien an armeoù war varc'h (archeriezh bet war varc'h gwechall ha marc'hegerezh)
* Marichal ar Roue, lesanv milourel roet da ofiserioù uhel ar Franked, pennoù ar varc'hegerezh a-raok ar roue Fulup II Bro-C'hall
* Marichal-kamp, ofisourien uhel an tirlu, dindan ar Renad kozh gall
* Marichal an Impalaeriezh, lesanv milourel an daou Impalaeriezh gall
* Marichal (Alamagn), "Generalfeldmarschall" (berraet gant « feld-marichal » d'an aliesañ), lesanv milourel ha renk milourel uhelañ e Alamagn
* Marichal Bro-C'hall, renk milourel uhelañ e Bro-C'hall

## Anvioù-familh
Kavet e vez **Marichal**, un anv-familh anezhañ : 
pe diwar brezhonekaat an anv oficiel
* Jak ar Marichal (1878-1945)
pe evel un anv-familh orin, diwar ar pikardeg pe an izelvroeg
* Robert Marichal (1904-1999), istorour ar Grennamzer
* Thierry Marichal (1973-), marc'hhourner belgat
Kampionad panamean an echedoù

**Kampionad panamean an echedoù** eo kampionad broadel an echedoù e Panama. Aozet e vez gant Kevre Echedoù Panama (e spagnoleg : **Federacion de Ajedrez de Panama**. C'hoariet e vez bep bloaz pe dost. 

E 1945 e voe kroget. C'hoariet e veze bep daou vloaz pe dost da gentañ, graet e voe c'hwec'h kampionad adalek 1945 betek 1961 hag eizh kampionad adalek 1962 betek 1971.  

Adalek 1972 betek 1976 e voe graet bep bloaz. N'ez eas ket tournamant 1977 betek penn dre ma tarzhas an traoù en aozadurioù echedoù, gant daou gevre e lec'h unan. Padout a reas an trubulhioù a-hed bloavezhioù.

Adalek 1978 betek 1988 e voe aozet bep bloaz.
E 1982 hag e 1989, hag adalek 1991 betek 2004, e voe aozet daou gampionad gant an daou gevre enebet gant daou c’hoarier lakaet da gampion. E 1990 neoazh ne voe nemet ur c’hevezadeg hepken.  E 2004 e savas peoc’h etre an daou gevre: abaoe 2005 e vez aozet ur c’hampionad bep bloaz hepken.  

E dibenn ar bloavezhioù 1970 e voe kroget gant Kampionad ar Maouezi.
## Kampioned

## Kampionad echedoù dre lizhiri Panama

## Notennoù ha dave

## Liammoù diavaez
* Federacion de Ajedrez de Panama
* Federacion de Ajedrez de Panama previous website
* Partial winners list from Ajedrez Ataque
* Detailed results: 2003-2005 editions
* AJEDREZ en Panamá www.bit.ly/ajedrezenpanama ..www.bit.ly/ajedrezpanama2..resultado www.bit.ly/ajedrezpanama coleccion # 7
* "Finales y Problemas Elementales de Ajedrez" author "Luis Farrugia", recompiled by "Juan Ramon Martinez D'Ettore". copyright "Editora de la Nacion, Rep. de Panama, orden no. 1636, 1977.
* Sánchez se imponen en el torneo nacional de ajedrez
* Sánchez se imponen en el torneo nacional de ajedrez
AMC (chadenn skinwel)

**AMC** zo ur chadenn skinwel stadunanat. Abaoe 2002 e ro tro da welet ur meskaj krouidigezhioù AMC, dreist-holl dramaoù ha diellfilmoù, met ivez abadennoù skinwel prenet, ha filmoù bet embannet er sinema.

Lañset e oa bet e fin 1984 evel an **American Movie Classics**, ha chomet eo diazez an AMC Networks. Skignañ a ra filmoù klasel (savet a-raok ar bloavezh 1970), damheñvel ouzh Turner Classic Movies, ar chadenn gevezer. E 2002 he doa AMC roet lamm d'an anv *American Movie Classics*, dre ma oa bet kemmet a galz ar programadur.
## Notennoù ha daveennoù

## Liammoù diavaez
*  Lec'hienn AMC
Paul Bourget

**Paul Bourget**, bet ganet d'an 2 a viz Gwengolo 1852 e Amiens (Somme, Bro-C'hall) ha marvet d'ar 25 a viz Kerzu 1935 e Pariz, a oa ur skrivagner hag ur skridarnodour gall. E-touez e romantoù brudetañ emañ *[[Le Disciple (romant)|Le Disciple]]* (1889), *[[Cosmopolis (romant)|Cosmopolis]]* (1892) ha *[[L'Étape (romant)|L'Étape]]* (1902). Anavezet e oa evit e vennozhioù katolik, mirour, monarkour hag enepdrefuzour.

## Daveennoù
Yvetot

**Yvetot** zo ur gumun e departamant Saena-an-Arvor, er rannvro velestradurel Normandi, e Bro-C'hall. Perzh eus bro istorel Normandi eo. 11.548 annezad a oa enni e 2022. Kêr-benn ar Pays de Caux eo.

## Gevelliñ
Gevellet eo Yvetot gant : 
* , e Saks-Izel,
* ,
* , e rannvro Moravia ar Su.

E 2007 eo bet sinet ur protokol kenlabour digreizennet etre departamant Saena-an-Arvor, kêr Yvetot, proviñs Bam ha kêr Bourzanga e Burkina Faso.

## Daveennoù
Kampionad filipinezat an echedoù

**Kampionad filipinezat an echedoù** eo kampionad broadel an echedoù e Filipinez. Aozet e voe da gentañ gant Kevre Broadel  Echedoù Filipinez (NCFP - National Chess Federation of the Philippines).

## Kampionadoù kent 2008

:

## Kampionadoù abaoe 2008

Abaoe 2008  e vez aozet ar c’hampionad « open » ha kampionad ar Maouezi hervez reolennoù "holl rondoù". 
:
## Rummadoù "Yaouaer" ha Merc’hed
:
## Rummadoù "Yaouaer" ha Merc’hed
:
## Notennoù ha dave

## Liammoù diavaez
* Lec’hienn ofisiel NCFP
* Philippine Chess Portal
Gérardmer

**Gérardmer** (distaget [ʒeʁaʁme] e galleg, [ʒiʁoːmwɛ] pe [ʒʁoːmwɑː] e vojieg ar menezioù) zo ur gumun e departamant ar Vosges, e Bro-C'hall. Perzh eus bro istorel Loren eo. 7.685 annezad a oa enni e 2022. Brudet eo evit hec'h endro meneziek, he lenn hag he c'hreizenn sportoù goañv (La Mauselaine). Ur festival filmoù faltazius a vez aozet enni bep bloaz.

## Douaroniezh
War ribl Lenn Gérardmer emañ ar gumun, e kreiz torosad ar Vojoù. 675 m uhelder zo dezhi. 584 m eo an uhelder bihanañ, lec'h ma dremen ar Vologne war-zu Granges, hag 1 137 m eo an uhelder brasañ gant al lein *Tête de Grouvelin*. E-barzh park naturel rannvroel "Ballons des Vosges" emañ.

Gérardmer emañ e 22.3 km eus Remiremont, 24,1 km eus Saint-Dié-des-Vosges ha 34 km eus Épinal, kêrioù lorenat anezho. Evit ar pezh a sell ouzh Elzas emañ e 33,8 km eus Thann, e 35,4 km eus Kolmar hag e 114 km eus Strossburi.

## Monumantoù ha traoù heverk
* Iliz Sant-Bertele

## Gevelliñ
Gevellet eo Gérardmer gant :
*  ;
*  ;
* . Un eskemm a zo etre re yaouank kuzul-kumun ar vugale Waremme ha re kuzul-kêr ar re yaouank Gérardmer abaoe 1999. Ur bloaz e ya di re yaouank Waremme hag ar bloaz war-lerc'h e teu re yaouank Gérardmer e Waremme ;
* .

## Liammoù diavaez
*     Lec'hienn ofisiel an ti-kêr
* Lec'hienn Ofis an douristed Kumuniezh Gérardmer Hautes-Vosges
* Lec'hienn tachenn-skiañ alpat ha norzhat Gérardmer
*  Glad an tiez hag an arrebeuri ar gumun war lec'hienn ofisiel Ministrerezh Sevenadur Bro-C'hall (Diaz Mérimée, Palissy, Palissy, Mémoire, ArchiDoc), Mediaoueg ar savouriezh hag ar glad (dielloù foto), ha servij rannvroel renabl hollek renerezh ar Sevenadur hag ar Glad ar Rannvro
:: Glad ar gumun war www.pop.culture.gouv.fr/
* Diveradenn stategel Gérardmer gant lec'hienn an EBSSA.

## Daveennoù
Bloavezh impalaerel japanat

Ar **bloavezh impalaerel japanat** (japaneg : 皇紀, *kōki*) zo ur sistem evit niveriñ ar bloavezhioù implijet e Japan hepken. Diazezet eo war mare mojennel savidigezh ar vro gant an impalaer Jinmu e -660. Implijet e voe ar sistem-mañ en ur mod ofisiel adalek 1873. Graet e vez gantañ e bed ar justis a-wechoù c'hoazh, met dilezet eo bet e bed an ekonomiezh dre vras hag er gevredigezh abaoe dibenn an Eil Brezel-bed. Ar bloavezh gregorian 2025 a gord gant Kōki 2685.

## Istor
Implijet e voe ar sistem gant an tirlu (adalek 1927) hag ar morlu (adalek 1929) impalerel japanat evit envel armoù pe karbedoù zo. Ar c'hanol batailhon Stumm 92 lakaet e servij e 1932 a zo bet anvet abalamour d'ar bloavezh kōki 2592. An nijerez Mitsubishi A6M, brudet evit hec'h implij da vare brezel ar Meurvor Habask, a voe lesanvet *Zero* abalamour bezañ bet lakaet e servij e bloavezh kōki 2600, da lavaret eo 1940 hervez an deiziadur gregorian.

## Gwelet ivez
* Deiziadur japanek

## Daveennoù
Tomorrow, When the War Began

***Tomorrow, When the War Began*** eo kentañ romant an heuliad romantoù ''Tomorrow'' gant John Marsden. Embannet eo bet e 1993, hag unan gour yaouank hag romantoù aloubadeg eo. Reiñ a ra tro da welet un aloubadeg eus Aostralia gant un nerzh milourel estren enebour kreñv ha niverus. Kontet eo an darvoudoù dre selloù an harozez, ur grennardez anvet Ellie Linton, hag a zo ezel eus ur bagadig krennarded a glask stourm dre implij kadoniezhoù guerilla a-benn skarzhañ ar gwarnizon enebour hag a zo staliet e kêr ijinet Wirrawee.

*Tomorrow, When the War Began* a zo bet azasaet e stumm ur film gant ar memes anv hag a zo bet embannet d'an 2 a viz Gwengolo 2010 en Aostralia ha Zeland-Nevez. Skrivet ha filmaozet eo bet gant Stuart Beattie, hag an aktourez Caitlin Stasey a c'hoari roll Ellie Linton.

Un azasadenn doare stirad skinwel a zo bet savet eus an heuliad romantoù *Tomorrow*. Ar stirad skinwel a zo savet gant c'hwec'h lodenn hag a zo bet skignet war ABC3. Filmet eo bet eus ar 14 a viz Gwengolo betek an 13 a viz Du 2015 e Melbourne, ha skignet evit ar wech kentañ d'an 23 a viz Ebrel 2016. Ar c'hentañ koulzad hag an hini nemeti a heuil tamm-pe-damm istor ar c'hentañ romant. Dre ar vank a arvesterien hag ar burutelladennoù fall eo bet nullet.
## Liammoù diavaez
*  Heuliad romantoù Tomorrow (lec'hienn fan europat)
## Notennoù ha daveennoù
Tomorrow, When the War Began (film)

***Tomorrow, When the War Began*** zo ur film birvidik, brezel, drama hag avantur aostralian embannet e 2010, skrivet ha filmaozet gant Stuart Beattie. Un azasadur eo eus ar romant gant ar memes anv (ar c'hentañ hini en heuliad romantoù Tomorrow) embannet e 1993 ha skrivet gant John Marsden. Ar film a zo bet produet gant Andrew Mason ha Michael Boughen. Istor ar film a heuil ar grennardez Ellie Linton, unan a-ziwar ur strollad seizh krennard o stourm ur guerilla a-enep un nerzh milourel estren hag en deus aloubet o kêriadenn faltaziek Wirrawee. An aktourien eo Caitlin Stasey evit Ellie Linton, Rachel Hurd-Wood, Lincoln Lewis ha Phoebe Tonkin. Ar produiñ a oa kroget e miz Gwengolo 2009.
## Aktourien
* Caitlin Stasey evit Ellie Linton 
* Rachel Hurd-Wood evit Corrie McKenzie, gwellañ kamaladez Ellie hag amourous Kevin.
* Lincoln Lewis evit Kevin Holmes
* Deniz Akdeniz evit Homer Yannos
* Phoebe Tonkin evit Fiona "Fifi" Maxwell
* Chris Pang evit Lee Takkam
* Ashleigh Cummings evit Robyn Mathers
* Andy Ryan evit Chris Lang
* Colin Friels evit Dr. Clement, an dentour eus Wirrawee
* Don Halbert evit Mr. Linton
* Olivia Pigeot evit Mrs. Linton
* Stephen Bourke evit an ofiser polis
* Kelly Butler evit Mrs. Maxwell
* Julia Yon evit Mrs. Lee
* Dane Carson evit Mr. Mathers
* Matthew Dale evit Mr. Coles
* Gary Quay evit an ofiser milourel
* Michael Camilleri evit ar blenier tankoù
## Degemer
Alies e vez keñveriet gant ar film Red Dawn (1984), evit laret n'eo ket ken mat.
## Notennoù ha daveennoù

## Liammoù diavaez
*  Lec'hienn ofisiel ar film
Anya Chalotra

**Anya Chalotra**, ganet d'an 28 a viz Gouhere 1995, zo un aktourez saoz. Kroget eo da vezañ aktourez e 2017 er pezh-c'hoari *[[Much Ado About Nothing]]* er Shakespeare's Globe, ha kroget eo da vezañ aktourez skramm en dramaoù war BBC *[[Wanderlust (stirad skinwel saoz)|Wanderlust]]* hag *[[The ABC Murders (stirad skinwel)|The ABC Murders]]* e 2018. Brudet-mat eo deuet da vezañ evit roll Yennefer eus Vengerberg er stirad skinwel war Netflix ''The Witcher.

## Liammoù diavaez
*   war IMDb
## Notennoù ha daveennoù
Stuart Beattie

**Stuart Beattie**, ganet d'ar 4 a viz Eost 1971, zo ur filmaozer ha senarioour aostralian. A-drugarez d'e senario evit ar film *[[Collateral (film)|Collateral]]* (2004) e oa bet lakaet e anv evit ar BAFTA Award for Best Original Screenplay, Satellite Award for Best Original Screenplay ha Saturn Award for Best Writing.

Beattie a zo ganet e Melbourne met bet desavet e Sydney. Skoliataet e voe e Knox Grammar School e Sydney, eno e oa e vamm ur gelennerez war ar yezh. Goude-se en doa kendalc'het gant e studioù e Skol-veur Charles Sturt e Bathurst.
## Filmlennadur
### Filmoù

**Adskriva chomet dizanv**
* *[[The Messengers (film)|The Messengers]]* (2007)
* ** (2008)

### Skinwel

## Enorioù

## Notennoù ha daveennoù
Danger Close: The Battle of Long Tan

***Danger Close: The Battle of Long Tan*** zo ur film brezel aostralian embannet e 2019 hag a zo diazezet war Emgann Long Tan (1966) a oa bet stourmet e-kerzh Brezel Vietnam. Filmaozet eo bet gant Kriv Stenders hag evel aktour ez eus Travis Fimmel.
## An aktourien
* Travis Fimmel evit Major Harry Smith
* Daniel Webber evit Private Paul Large
* Luke Bracey evit Serjant Bob Buick
* Richard Roxburgh evit Jeneral brigadenn David Jackson
* Nicholas Hamilton evit Soudard Noel Grimes
* Matt Doran evit Major Noel Ford
* Lasarus Ratuere evit Kaporal Buddy Lea
* Stephen Peacocke evit Letanant Adrian Roberts 
* Myles Pollard evit Letanant nij Frank Riley
* Uli Latukefu evit Bombezer Ray Ngatai
* Anthony Hayes evit Letanant koronal Colin Townsend 
* Sam Parsonson evit Letanant David Sabben
* Alexander England evit ofiser eil klas Jack Kirby
* Sean Lynch evit Sserjant Paddy Todd
* Aaron Glenane	evit Kabiten Morrie Stanley
* Emmy Dougall evit Little Pattie
* Mojean Aria evit eil letanant Gordon Sharp
* Travis Jeffrey evit eil letanant Geoff Kendal
* Tom Yaxley evit Serjant Neil Rankin
* Sam Cotton evit Kaporal Phil 'Doc' Dobson
* Lincoln Lewis evit Private Kevin Graham
* Ben Esler evit mindrailher Ken Deacon
* Jullian Cullen evit soudard Frank Topp
## Liammoù diavaez
*  Lec'hienn ofisiel
*  Danger Close war IMDb
Kampionad breizhveurat an echedoù

**Kampionad breizhveurat an echedoù** eo kampionad an echedoù e Breizh-Veur. 

## Kampionadoù BCA (1857–1861)
Aozet e voent gant *British Chess Association*, degemeret e voe c'hoarierien estren.
:
## Tournamantoù etrebroadel Londrez (1862–1883)
:

## Kampionadoù BCA Congress (1885–1899)
E 1884 e voe adsavet *British Chess Association*. E miz Gouhere 1885, Isidor Gunsberg a voe trec'h er c'hentañ kampionad e Londrez. E miz Eost 1886, Blackburne hag Amos Burn a oa rampo er c'hampionad e Londrez. Blackburne a voe trec'h en dirampoiñ. E miz Kerzu 1887, Burn and Gunsberg a voe rampo en drivet kampionad BAC e Londrez.
:
## Daeadenn Kib BCA  (1866–1872)
:

## Kampionad Amatour (1886–1902)
Dek kampionad a voe aozet adalek 1886 ha 1902; ar c'hoarierien wellañ ne gemerent ket   perzh enne, ne voent ket arouezius.  
:
## Kampionad Breizh-Veur  abaoe 1904

Lañset e voe an heuliad-mañ gant BCF e 1904.
Ne voe ket graet e-pad an daou vrezel-bed.
E 1919, 1922, 1927 ha 1930 ne voe ket graet, abalamour d'ar gevezadegoù a live uhel aozet er memes bloavezhioù e Bro-Saoz. José Raúl Capablanca a voe trec'h e "BCF Victory Congress" en Hastings e 1919 hag e Tournamant Etrebroadel Londrez e 1922.Aleksandr Alec'hin a voe kampion er 16 "BCC Major Open" e Portsmouth/Southsea e 1923.
:

## Notennoù ha dave

## Liammoù diavaez
* BritBase - List of all British Chess Champions from 1904 to present
* British Champions 1904 – present.  The English Chess Federation.
Kelley Mack

**Kelley Lynne Klebenow**, ganet d'an 10 a viz Gouhere 1992 hag aet da Anaon d'an 2 a viz Eost 2025, eus he anv micher **Kelley Mack**, a oa un aktourez ha produerez filmoù stadunanat. Brudet he oa deuet da vezañ en ur c'hoari roll Addy er stirad skinwel *[[The Walking Dead (stirad skinwel)|The Walking Dead]]* (2018–2019). C'hoariet he devoa ivez er filmoù *[[Profile (film, 2018)|Profile]]* (2018) 
ha *[[Broadcast Signal Intrusion]]* (2021).
## Buhez
C'hoar an aktour Parker Mack e oa.
## Marv
Marvet eo d'an 2 a viz Eost 2025, gouzañverez eus ur c'hrign-bev eus an empenn d'an oad a 33 bloaz.
## Notennoù ha daveennoù

## Liammoù diavaez
*  Kelley Mack war IMDb
Loni Anderson

**Loni Kaye Anderson**, ganet d'ar 5 a viz Eost 1945 hag aet da Anaon d'an 3 a viz Eost 2025, a oa un aktourez stadunanat. Brud he devoa tapet en ur c'hoari an degemeradourez Jennifer Marlowe er sitcom *[[WKRP in Cincinnati]]* (1978–1982) war CBS. Ar roll-se he devoa lakaet anezhi da gaout he anv lakaet evit tri Golden Globe Awards ha daou Emmy Awards.
## Buhez
Anderson a oa bet ganet e Saint Paul, Minnesota, d'ar 5 a viz Eost 1945.
## Levrioù
* 
## Liammoù diavaez
*   war IMDb
## Notennoù ha daveennoù
Into the Badlands (stirad skinwel)

***Into the Badlands*** zo ur stirad skinwel drama ha birvidik goude Apokalips stadunanat hag a zo bet skignet evit ar wech kentañ d'ar 15 a viz Du 2015, war AMC. *Into the Badlands* a zo bet deskrivet evel "ur stirad skinwel skiant-faltazi hag arz emgannañ birvidik" hag un "drama goude apokaliptek". Ar stirad skinwel a ro tro da welet ur c'hadour hag ur paotrig yaouank o klask dreistbevañ en ur bed goude Apokalips gladdalc'hel. D'an 9 a viz C'hwevrer 2019, AMC en doa embannet un trede koulzad, da vezañ an hini ziwezhañ. Al lodenn ziwezhañ a zo bet skignet d'ar 6 a viz Mae 2019.

## Liammoù diavez
*  war IMDb
## Notennoù ha daveennoù
Liam Hemsworth

**Liam Hemsworth**, ganet d'an 13 a viz Genver 1990, zo un aktour aostralian. C'hoariet en deus roll Josh Taylor er soap opera *[[Neighbours]]* ha Marcus er stirad skinwel evit ar vugale *[[The Elephant Princess]]*. E filmoù stadunanat en deus c'hoariet ivez roll Will Blakelee en *[[The Last Song (film, 2010)|The Last Song]]* (2010), Gale Hawthorne en heuliad filmoù ''The Hunger Games'' (2012-2015), ha Jake Morrison en *[[Independence Day: Resurgence]]* (2016).

Adkemer a ra roll ar sorser/kadour Geralt z Rivii er stirad skinwel The Witcher goude Henry Cavill.
## Notennoù ha daveennoù

## Liammoù diavaez
*  Liam Hemsworth war IMDb
Generalplan Ost

Ar ***Generalplan Ost*** ("Steuñv hollek evit ar Reter") a oa ur steuñv savet adalek 1939 ha kemmet dizehan betek 1943 gant pennoù an Trede Reich alaman evit aozañ tiriadoù aloubet al Lebensraum, goude an trec'h hollek gortozet gante.
Pal ar steuñv-se e oa rannañ ha merañ an tiriadoù eus reter Europa hervez kriterioù etnek. Ar meneg kentañ eus raktresoù a seurt-se a oa deuet war-wel er bloavezhioù 1850 e skridoù Friedrich List, met an nazied eo a gasas ar soñjoù-se ar pellañ. Pa voe dilezet ar *Generalplan Ost* e deroù 1943 e rede an tiriadoù enbarzhet er raktres eus ar Mor Du bet Kelc'h Polel Arktika.
Actinopterygii

An **Actinopterygii** zo ur gevrennad enni pesked dezhe angelloù skinek. Perzh eus skourrad ar meilkeineged (Vetebrata) eo.
## Isrummadoù
* *[[Chondrostei]]*
* *[[Neopterygii]]*
ISO 3166-2

An **ISO 3166-2** zo un norm hag a servij da envel rannoù melestradurel nes ur vro, en ur glokaat he c'hod ISO 3166-1. Lakaet eo bet e pleustr adalek 1998 gant an Aozadur etrebroadel evit ar reolatañ. **3166-2:FR-E** eo kod Rannvro velestradurel Breizh. Evit an departamantoù e vez implijet an niverenn ofisiel hervez ar melestradurezh gall (da skouer **3166-2:FR-29** evit Penn-ar-Bed ha **3166-2:FR-44** evit Liger-Atlantel).
Geralt a Rivii

**Geralt a Rivii** (poloneg: **Geralt z Rivii**) lesanvet ar **Bleiz Gwenn** (**Gwynbleidd**), ar **Sorser**, **Kiger Blaviken**, a zo un dudenn ijinet e bed ar romantoù ha c'hoarioù video The Witcher. Krouet gant Andrzej Sapkowski evit danevelloù, deuet eo da vezañ penndudenn an heuliad romantoù The Witcher ha goude-se re an adsevel doare c'hoarioù video.
Mestr Vesemir a ro harp d'ar sorserien evit choaz un anv familh evit bezañ degemeret gwelloc'h gant an dud, choazet e oa bet gant Geralt al lesanv Geralt **Roger Eric du Haute-Bellegarde** met Vesemir a nac'has an anv gwelet evel un doare paboriñ.

## Istor
Geralt a Rivii a zo bet rediet pa oa bugel da vont gant hent ar sorserien (Poloneg: Wiedźmin) e kastell Kaer Morhen, ur meskaj etre gorp-soudarded ha sorserien o stourm kement a-enep an euzhviled (sunerien gwad...) hag an dud falakr. Ar vugale a vez lakaet da gourdoniñ evit dont da vezañ sorserien a vez gourdonet d'ar c'hleze ha d'an emzifenn met ivez ha dreist-holl dre kemmadurioù genetek. An darn anezho a varv e-pad ar gourdonadegoù dre ma vez re skañv o c'horf da zegemer ar c'hemmadurioù genetek. Treiñ a reont da sot pe mervel a reont. Geralt a zo deuet a-benn da zreistvevañ ha dont a raio da vezañ ar sorser brudetañ.
## Tro spered
Kalonek eo Geralt a Rivii n'en deus ket gwall aon rak an torfedourien pe an euzhviled lies a vezo ret dezhañ trec'hiñ a-benn dreistbevañ. Plijet bras eo gant ar merc'hed koant ne baouez ket da glask merc'hetañ ha darn an amzer e teu a-benn da lakaat fol ar merc'hed gantañ. Rediet eo kuzhañ ar merc'hetañ da Yennefer eus Vengerberg evit chom hep kaout kudennoù ganti.

Klask a ra chom hep mont er maez eus hent e c'hefridioù memes pa vije ret sikour an dud, met alies e teu da vezañ difenner ar mat en desped dezhañ.

Kounaret ha trist eo a-wechoù da vezañ ur c'hemmad, betek hetiñ bezañ evel pep den.

## Tro-dro d'an dudenn
* Un timbr a zo bet savet gant ti-post Polonia evit enoriñ Geralt a Rivii e 2016.
* Un deiziataer 2017 gant Geralt a Rivii (evit an dud gour) a zo bet embannet gant Ben Maul Cosplay oc'h adkemer roll Geralt.
## Liammoù diavez
* Deiziataer 2017 Geralt a Rivii (evit an dud gour)

## Notennoù ha daveennoù
Maxime Vachier-Lagrave

**Maxime Vachier-Lagrave**, lesanvet alies **MVL**, bet ganet d'ar 21 a viz Here 1990 e Nogent-sur-Marne (Val-de-Marne, Bro-C'hall), zo ur c'hoarier echedoù gall. Mestr-meur etrebroadel eo abaoe 2005. Bet eo kampion ar bed junior e 2009, hag aet eo ar maout gantañ teir gwech e kampionad Bro-C'hall e 2007, 2011 ha 2012.

Tizhet en doa 2819 foent Elo hag eil plas er bed e miz Eost 2016, ha 2948 poent Elo ha kentañ plas er bed e Blitz e miz Gouere 2019. E miz Eost 2025 e oa 18 c'hoarier ar bed gant 2736 poent Elo.

## Liamm diavaez

*  Pajenn ar c'hoarier war lec'hienn ar FIDE

## Daveennoù
Félicie Herr

**Félicie Herr**, ganet **Félicie Marie Baron** d'an 12 a viz Du 1880 e Montroulez ha marvet e Montroulez d'an 9 a viz Gouere 1960, a voe un arzourez vreton lieskalvezel. Ouzhpenn koadengravadurezh e reas tanengravañ, garskeudennoù war olifant, livadurioù ha luc'hskeudennerezh.

## Buhez
Merc'h e oa da Gustave Félix Baron, trafiker gwiadoù, ha da Françoise Carcolet, an daou o chom e kreizkêr Montroulez hag e chomas di *Félicie Herr* hed-buhez. Dimeziñ a reas d'an 9 a viz Ebrel 1901 e Montroulez gant Alphonse-Louis Herr, ur breser a-orin eus Elzas. 

Ne heulias stummadur ebet war an arzoù hervez, met mignonez e teuas da vezañ gant Montroulezidi all, ar skrivagnerien Fañch Gourvil ha Jean de Trigon, hag ar varzhez Marie-Paule Salonne. Kamaladez a-vihannik e voe ivez gant al livourez Mary Piriou (1881-1956), hag evelti e tiskouezas oberennoù e stal Marie Le Goaziou..

## Arzourez ranvroelour
Meur a deknik arzel e implijas, war brenn, pe war baper, war lien ha linoleum, met e klaskas taolenniñ traoù pe fedoù gant blaz Breizh. Ne emezelas ket ouzh ar Seiz Breur ha hi goshoc'h eget pennoù al luskad-se, met pa kenlabouras gant Jean de Trigon e tiskouezas rannañ mennozhioù al luskad rannvroelour, an hini leviet gant Goursez Breiz hag e gelaouenn, An Oaled ha gant arzourien o deus labouret gant *.[[La Bretagne touristique]]* ma oa Jean de Trigon kenlabourer feal anezhi.

## Oberennoù
* Koadengravadurioù, e-barzh Jean de Trigon, *Vieilles images de Morlaix*, Montroulez, (Moullerezh Nevez)), Ememban, 1941. Nebeut a skouerennoù moullet.
* Koadengravadurioù, e-barzh [Jean de Trigon, *Images bretonnes*, kentskrid gant Marie-Paule Salonne, Pariz, Skridoù Breizh-Éditions de Bretagne, 1946.. Adembannet dindan ur stumm niverel e-book gant FeniXX dre Numilog.

* 12 engraverezh a zo miret e Mirdi Breizhek an Departamant, e Kemper

## Notennoù ha daveennoù
Mildenhall

**Mildenhall** zo un anv saoznek. Gallout a ra ober dave da :

## Parrezioù keodedel saoz
*Mildenhall, ur gêr e kontelezh Suffolk,
**ar bon nijerezioù "RAF Mildenhall"
** Teñzor Mildenhall, un teñzor traezoù arc'hant roman kavet e kêr
*Mildenhall, ur gêriadenn e kontelezh Wiltshire.

## Tud
*John Mildenhall (1560-1614), ergerzher saoz, unan eus ar veajourien vreizhveuriat kentañ da vont d'an Indez.

## Sonerezh
*"Mildenhall" zo ur ganaouenn gant ar strollad stadunanat The Shins a gaver en o albom *Heartworms* deuet er-maez e 2017.
Treuzkiz

An **treuzkiz** zo, en ur c'helc'h pe en ur sferenn, ur segmant eus an eeunenn hag a dremen dre ar c'hreiz hag a zo bevennet gant poentoù ar c'helc'h pe ar sferenn.
Segmant

Ur **segmant** zo un tamm eus un eeunenn bevennet gant daou boent. Ur segmant a ya eus ur poent A d'ur poent B a vez notennet [A,B] pe [AB] : un tamm eus an eeunenn (AB) eo.
Gradoù en Arme c'hall

Ar **gradoù** (pe rezioù) en arme c'hall, a c'hall bezañ disheñvel o anvioù hervez an arme (tirlu, morlu, aerlu, arc'heriezh, servijoù etrearmeoù) ha memes ar skourr eus an arme, met heñvel int a-fed protokol ha statud.

## Pajennoù kar

* Gradoù en Tirlu gall
* Gradoù er Morlu gall
* Gradoù en Aerlu gall
* Gradoù en Archeriezh vroadel c'hall

## Daveennoù
Mildenhall (Suffolk)

**Mildenhall** zo ur barrez keodedel, e kornôg kontelezh Suffolk , e gevred Bro-Saoz. E 60 km e gwalarn Ipswich emañ. Eno ez eus ur bon eus ar *[[Royal Air Force]]* anvet "RAF Mildenhall" hag a zo implijet ivez gant an *[[United States Air Force]]*. E su ha reter ar barrez e krog ur rannvro c'heuniek anvet *"The Fens"*.

## Arkeologiezh
Annezet eo al lec'h abaoe Oadvezh an arem da nebeutañ.

Dizoloet e oa "teñzor Mildenhall" e kêr e 1942. Ur bern traezoù arc'hant roman douaret er IV kantved eo an teñzor. E 1946 e voe embannet an dizoloadenn hag an teñzor a voe prenet gant ar British Museum, e-lec'h m'emañ hiziv an deiz.

Roald Dahl a skrivas ur pennad diwar-benn an dizoloadenn hag a voe embannet da gentañ er *Saturday Evening Post*, ha goude-se evel *"The Mildenhall Treasure"* (un istor berr) en e zastumad danevelloù *The Wonderful Story of Henry Sugar and Six More*. E Mirdi Mildenhall e kreiz-kêr e kaver diskouezadegoù eus istor al lec'h hag eus al loened gouez, istor bon an RAF, ha titouroù diwar-benn Teñzor Mildenhall. Digoust eo ar mont-tre, cheñch a ra an eurioù digeriñ a-hed ar bloaz. Ar rannvro etre Devil's Dyke hag al linenn etre Littleport ha Shippea Hill a ziskouez ur bern kavadelloù arkeologel eus Oadvezh ar maen, Oadvezh an arem ha Oadvezh an houarn.

## Ar gêr
Ur groaz eus ar XVI kantved a zo war blasenn ar marc'had. 

Dediet eo d'ar gêr ur ganaouenn gant ar strollad The Shins. Menneget eo ivez evel al lec'h ma kej mab-den gant ur vuhez ezdouarat e kanaouenn "*Let There Be More Light*" eus albom Pink Floyd "*A Saucerful of Secrets*" deuet er-maez e 1968.

Gant ar bon ez eus kalz keodeded stadudunat o chom er barrez : 30% eus an annezidi a oa ganet e SUA e 2005, ar feur brasañ e Breizh-Veur.

## Liammoù diavaez
*  Lec'hienn ''Mildenhall parish council''
*  Lec'hienn titouroù diwar-benn Mildenhall hag an trowardroioù
*  Parrezioniz paour Mildenhall er XVI kantved

## Daveoù